ddrg/super_eurlex huggingface dataset:
Euroopa Liidu Teataja L 296 , 09/12/1995 Lk 0005 - 0007



Komisjoni määrus (EÜ) nr 2840/95, 8. detsember 1995, millega muudetakse määrust (EÜ) nr 1371/95, millega kehtestatakse ekspordilitsentside süsteemi üksikasjalikud rakenduseeskirjad munasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, [1] viimati muudetud Austria, Soome ja Rootsi ühinemisaktiga ning määrusega (EÜ) nr 3290/94, [2] eriti selle artikli 3 lõiget 2 ja artikli 8 lõiget 13, ning arvestades, et: komisjoni määrusega (EÜ) nr 1371/95, [3] muudetud määrusega (EÜ) nr 2522/95, [4] kehtestatakse ekspordilitsentside süsteemi üksikasjalikud rakenduseeskirjad munasektoris; tagamaks eksportijatele võrdne juurdepääs ekspordilitsentsidele, tuleks kolmapäevast reedeni kestvat taotluste esitamise perioodi pikendada ühe päeva võrra, kui kõnealused päevad on liikmesriigi pädeva asutuse jaoks puhkepäevad; tuleks kohandada tagatiste suurust, et võtta arvesse eksporditoetuste muudetud taset; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1371/95 muudetakse järgmiselt. 1. Artikli 3 lõikele 1 lisatakse järgmine lõik: "Kui kõnealused kolm päeva on liikmesriigi pädeva asutuse jaoks puhkepäevad, võib taotlusi esitada kõnealuses liikmesriigis siiski nimetatud ajavahemikule järgneval esmaspäeval." 2. Artikli 4 lõike 2 esimeses lauses asendatakse sõna "nädalale" sõnaga "ajavahemikule". 3. Artikli 7 lõike 1 sissejuhatav lause asendatakse järgmisega: "1. Liikmesriigid edastavad komisjonile igal esmaspäeval enne kella 13.00 või artikli 3 lõike 1 teise lõigu kohaldamisel alates kella 13.00 faksi teel eelmise ajavahemiku kohta:" 4. I ja IV lisa asendatakse käesoleva määruse I ja II lisaga. 5. II lisast jäetakse välja sõnad "kolmapäevast … reedeni". Artikkel 2 Käesolev määrus jõustub järgmisel päeval pärast Euroopa Ühenduste Teatajas avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. detsember 1995 Komisjoni nimel komisjoni liige Franz Fischler [1] EÜT L 282, 1.11.1975, lk 49. [2] EÜT L 349, 31.12.1994, lk 105. [3] EÜT L 133, 17.6.1995, lk 16. [4] EÜT L 258, 28.10.1995, lk 39. -------------------------------------------------- I LISA " I LISA Eksporditoetuste jaoks kehtestatud põllumajandustoodete nomenklatuuri kood | Kategooria | Tagatise määr (eküüdes netomassi 100 kg kohta) | 0407 00 11 000 | 1 | – | 0407 00 19 000 | 2 | – | 0407 00 30 000 | 3 | 64 | 0408 11 80 100 | 4 | 27 | 0408 19 81 100 0408 19 89 100 | 5 | 12 | 0408 91 80 100 | 6 | 20 | 0408 99 80 100 | 7 | 5 | " -------------------------------------------------- II LISA " IV LISA Venemaa Kuveit Bahrein Katar Omaan Araabia Ühendemiraadid Jeemeni Vabariik Hongkong Lõuna-Korea Jaapan Malaisia Tai Taiwan " --------------------------------------------------
Euroopa Liidu Teataja L 305 , 19/12/1995 Lk 0053 - 0053



Komisjoni määrus (EÜ) nr 2917/95, 18. detsember 1995, millega muudetakse määrust (EÜ) nr 1162/95, mis sätestab üksikasjalikud erieeskirjad teravilja ja riisi impordi- ning ekspordilitsentside süsteemi kohaldamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse komisjoni 23. mai 1995. aasta määrust (EÜ) nr 1162/95, mis sätestab üksikasjalikud erieeskirjad teravilja ja riisi impordi- ning ekspordilitsentside süsteemi kohaldamiseks [1] (viimati muudetud määrusega (EÜ) nr 2147/95 [2]), eriti selle artiklit 12, ning arvestades, et: toetuse kohandamisel tuleks arvesse võtta toorriisile ajavahemikus oktoobrist juulini kehtestatud sekkumishinna igakuise tõusuga võrdset summat; käesolevas määruses ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1162/95 artiklile 12 lisatakse lõiked 4 ja 5: "4. Määruse (EMÜ) nr 1418/76 artikli 14 alusel nimetatud määruse artikli 1 lõike 1 punktides a ja b loetletud saaduste ja toodete suhtes kohaldatava toetuse määra kohandatakse ajavahemikus oktoobrikuust juulikuuni, viimane kaasa arvatud, summa võrra, mis on võrdne nimetatud majandusaastaks toorriisile töötlemisastme ja kohaldatava töötluskoefitsiendi alusel kindlaksmääratud sekkumishinna suhtes kohaldatava igakuise tõusuga. 5. Kui litsentsi kehtivusaeg läheb üle järgmisse majandusaastasse, vähendatakse toorriisile töötlemisastme ja kohaldatava töötluskoefitsiendi alusel antavaid toetusi kahel majandusaastal kehtiva sekkumishinna vahe võrra. Nimetatud hinnavahe määratletakse 1. septembril ja selle all mõistetakse: a) toorriisile kehtestatud sekkumishinna erinevust, välja arvatud eelneva ja järgneva majandusaasta igakuine hinnatõus; b) igakuise hinnatõusuga võrdne summa korrutatud oktoobrikuu ja litsentsitaotluse esitamise vahele jäävate kuude arvuga, viimane kaasa arvatud. Nimetatud kahe teguri ümberarvestamine toimub vastavalt saaduse eksportimise ajal kohaldatavale asjakohasele töötluskoefitsiendile. Toetusi vähendatakse toote jahvatusastme alusel vastavalt eespool nimetatud punktidele a ja b ja suurendatakse alates uue majandusaasta oktoobrist nimetatud aastal kohaldatava igakuise hinnatõusu võrra vastavalt lõikes 4 kehtestatud eeskirjadele." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Määrust kohaldatakse 1. septembril 1995 või pärast seda väljaantud lubade suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. detsember 1995 Komisjoni nimel komisjoni liige Franz Fischler [1] EÜT L 117, 24.5.1995, lk 2. [2] EÜT L 215, 9.9.1995, lk 4. --------------------------------------------------
Euroopa Liidu Teataja L 329 , 30/12/1995 Lk 0003 - 0004



Nõukogu määrus (EÜ) nr 3068/95, 21. detsember 1995, millega muudetakse määrust (EMÜ) nr 189/92, millega võetakse vastu teatavate Loode-Atlandi kalastusorganisatsiooni poolt vastuvõetud kontrollimeetmete rakendussätted EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: määrusega (EMÜ) nr 189/92 [3] on vastu võetud teatavate Loode-Atlandi kalastusorganisatsiooni (NAFO) poolt vastuvõetud kontrollimeetmete rakendussätted; Euroopa Ühendus ja Kanada on 20. aprilli 1995. aasta kalanduskokkuleppe raames otsustanud rakendada täiendavaid kontrollimeetmeid NAFO tsoonis tegutsevate kalalaevade suhtes; NAFO kalapüügikomisjon võttis 15. septembril 1995 vastu ettepaneku muuta teateedastussüsteemi; NAFO konventsiooni XI artikli kohaselt muutub kõnealune ettepanek vastuväidete puudumisel lepingupooltele siduvaks meetmeks alates 15. novembrist 1995; muudetud kava on ühendusele vastuvõetav; määrust (EMÜ) nr 189/92 on vaja muuta, et kohustada ühenduse kalalaevu järgima kõnealuseid uusi meetmeid, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 189/92 lisa muudetakse järgmiselt. 1. Punktidele 1.1 ja 1.4 lisatakse järgmine taane: - "— Liigid (kolmetäheline kood) kilogrammides (ümardatult lähima 100 kilogrammini). Selliste liikide üldkogused, mille ümardatud kogumass liigi kohta on alla ühe tonni, võib märkida kolmetähelise koodiga "MZZ" (Marine fish unspecified — merekalad, liik kindlaks määramata)." 2. Punkti 1.4 sissejuhatav lause asendatakse järgmisega: "Need aruanded edastatakse vähemalt kuus tundi enne laeva tsoonist väljumist ja need sisaldavad järgmisi andmeid järgmises järjestuses:" 3. Lisatakse järgmised punktid: "1.5 Ümberlaadimine tsoonis. Aruanne edastatakse vähemalt 6 tundi enne ja see sisaldab järgmisi andmeid järgmises järjestuses: - laeva nimi, - kutsung, - pardatähis, - kuupäev, kellaaeg ja geograafiline asend, - teate tunnuskood: "TRANS", - ümberlaadimisele kuuluv kogumass kilogrammides (lähima 100 kilogrammini ümardatult) liikide kaupa (kolmetäheline kood), - kapteni nimi. 1.6 Laevad, millel on seadmed nende geograafilise asendi automaatseks kindlaksmääramiseks, on vabastatud punktides 1.2 ja 1.3 sätestatud teateedastusnõuete täitmisest." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. detsember 1995 Nõukogu nimel eesistuja L. Atienza Serna [1] EÜT C 200, 4.8.1995, lk 16. [2] Arvamus on esitatud 15. detsembril 1995 (Euroopa Ühenduste Teatajas seni avaldamata). [3] EÜT L 21, 30.1.1992, lk 4. --------------------------------------------------
Euroopa Liidu Teataja L 312 , 23/12/1995 Lk 0025 - 0025



Komisjoni määrus (EÜ) nr 2993/95, 19. detsember 1995, millega muudetakse määrust (EÜ) nr 1518/95, millega sätestatakse üksikasjalikud eeskirjad nõukogu määruse (EMÜ) nr 1418/76 ning teravilja ja riisi töötlemisel saadud toodete impordi- ning ekspordisüsteemi käsitleva määruse (EMÜ) nr 1766/92 kohaldamiseks ning muudetakse määrust (EÜ) nr 1162/95, milles sätestatakse üksikasjalikud erieeskirjad teravilja ja riisi impordi- ning ekspordilitsentside süsteemi kohaldamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1863/95, [2] eriti selle artikleid 11, 13 ja 16, ning arvestades, et: komisjoni määrusega (EÜ) nr 1518/95 [3] sätestatakse üksikasjalikud eeskirjad nõukogu määruste (EMÜ) nr 1418/76 [4] (viimati muudetud määrusega (EÜ) nr 1530/95 [5]) ja (EMÜ) nr 1766/92 rakendamiseks vastavalt riisi- ja teraviljatoodete impordi- ja ekspordisüsteemi osas; komisjoni määrusega (EÜ) nr 2448/95, [6] mis jõustub 1. jaanuaril 1996, muudetakse teatavate CN-koodi 1104 alla kuuluvate teraviljatoodete osas nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta [7]; kõnealuste muudatuste arvessevõtmiseks tuleb määrust (EÜ) nr 1518/95 muuta ja muudatused peavad jõustuma 1. jaanuaril 1996; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1518/95 lisa muudetakse järgmiselt. 1. Tootekood 1104 22 10 100 asendatakse tootekoodiga 1104 22 20 100. 2. Tootekood 1104 22 99 100 ja sellega seotud teave jäetakse välja. Artikkel 2 Käesolev määrus jõustub 1. jaanuaril 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1995 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 179, 29.7.1995, lk 1. [3] EÜT L 147, 30.6.1995, lk 55. [4] EÜT L 166, 25.6.1976, lk 1. [5] EÜT L 148, 30.6.1995, lk 5. [6] EÜT L 259, 30.10.1995, lk 1. [7] EÜT L 256, 7.9.1987, lk 1. --------------------------------------------------
Komisjoni määrus (EÜ) nr 2535/95,

24. oktoober 1995,

millega muudetakse määrust (EMÜ) nr 3730/87, millega kehtestatakse sekkumisvarudest pärit ja ühenduses enim puudustkannatavatele isikutele jaotamiseks ettenähtud toiduainete kindlaksmääratud organisatsioonidele tarnimise üldeeskirjad

EUROOPA LIIDU NÕUKOGU,

võttes arvesse Euroopa Ühenduse asutamislepingut, eelkõige selle artiklit 43,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et:

määruses (EMÜ) nr 3730/87 [3] sätestatud kord, mis käsitleb toiduainete tarnimist ühenduses enim puudustkannatavatele isikutele, põhineb teatavate turgude ühise korraldamise mehhanismide kohaselt sekkumisametite poolt sooritatava kokkuostmise tulemusel kättesaadavatel riigi varudel; toiduainete tarnimise aastaplaani rakendamist võib raskendada see, et teatavad põhisaadused ei ole ajutiselt kättesaadavad; see oht võib suureneda, pidades silmas turgude tõhusamaks kontrollimiseks ja tootmise nõuetele kohandamiseks võetud meetmeid; antud asjaoludel ja selleks, et mitte ohustada tarneprogrammide rakendamist, tundub olevat asjakohane näha ajutise meetmena ette võimalus varuda asjaomaseid tooteid ühenduse turult tingimustel, mis ei kahjusta põhimõtet tarnida sekkumisest pärit tooteid;

korra rahuldava haldamise tagamiseks on samuti asjakohane näha ette võimalus varuda tooteid ühenduse turult juhul, kui tarnimise aastaplaani rakendamine tooks riigi varude geograafilist asukohta ühenduses arvesse võttes kaasa sekkumistoodete väikeste koguste ülekandmise kahe või mitme liikmesriigi vahel;

tuleks näha ette kõnealuse määruse sätete kohaldamine alates tarnimise aastaplaani rakendamisperioodi algusest,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 3730/87 artiklile 1 lisatakse järgmised lõigud:

"Kui toode ei ole esimeses lõigus nimetatud aastaplaani rakendamise ajal ühenduse sekkumisvarudest ajutiselt kättesaadav, võib toote varuda ühenduse turult koguses, mis on vajalik plaani rakendamiseks ühes või mitmes liikmesriigis. Ühenduse turult võib tooteid varuda ka juhul, kui plaani rakendamine tooks kaasa mõnes muus liikmesriigis kui toodet vajavas liikmesriigis sekkumises olevate toodete väikeste koguste ülekandmise liikmesriikide vahel.

Kui veiseliha ei ole sekkumisvarudest kättesaadav, võib ühenduse turult ostes varuda mis tahes muud lihatoodet.

Ühenduse turult varumise tingimused võetakse vastu artiklis 6 sätestatud korras."

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1. oktoobrist 1995.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 24. oktoober 1995

Nõukogu nimel

eesistuja

L. Atienza

[1] EÜT C 260, 5.10.1995, lk 18.

[2] Arvamus on esitatud 13. oktoobril 1995 (Euroopa Ühenduste Teatajas seni avaldamata).

[3] EÜT L 352, 15.12.1987, lk 1.

--------------------------------------------------
Euroopa Liidu Teataja L 256 , 26/10/1995 Lk 0009 - 0009



Komisjoni määrus (EÜ) nr 2480/95, 25. oktoober 1995, millega muudetakse määrust (EÜ) nr 1501/95, millega kehtestatakse teravilja eksporditoetuste andmist ja teraviljaturu häirete korral võetavaid meetmeid käsitleva nõukogu määruse (EMÜ) nr 1766/92 teatavad üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1863/95, [2] eriti selle artikli 13 lõiget 11 ja artikli 16 lõiget 2, ning arvestades, et: komisjoni määruses (EÜ) nr 1501/95 [3] kehtestatakse teravilja eksporditoetuste andmist ja teraviljaturu häirete korral võetavaid meetmeid käsitleva nõukogu määruse (EMÜ) nr 1766/92 teatavad üksikasjalikud rakenduseeskirjad; töödeldud toodete eksporditoetuse arvutamiseks on vaja teada kohaldatavaid töötluskoefitsiente; need koefitsiendid on tegelikult nimetatud määruse I lisas kehtestatud arvud; seepärast tuleks kõnealust määrust täpsustada, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1501/95 muudetakse järgmiselt. 1. Artikli 11 lõike 1 viimane lause asendatakse järgmisega: "Põhisaaduse koguse ja töödeldud tootes sisalduva põhisaaduse koguse suhet väljendavad töötluskoefitsiendid on sätestatud I lisas." 2. I lisa viimase veeru pealkiri asendatakse järgmisega: "Töötluskoefitsiendid, mis tähistavad teravilja kilogramme 1000 kg kõnealuse toote kohta." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. oktoober 1995 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 179, 29.7.1995, lk 1. [3] EÜT L 147, 30.6.1995, lk 7. --------------------------------------------------
Euroopa Liidu Teataja L 079 , 07/04/1995 Lk 0012 - 0012



Komisjoni määrus (EÜ) nr 786/95, 6. aprill 1995, millega muudetakse määrust (EMÜ) nr 1274/91, millega kehtestatakse nõukogu määruse (EMÜ) nr 1907/90 (munade teatavate turustusnormide kohta) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 1907/90 munade teatavate turustusnormide kohta, [1] viimati muudetud määrusega (EÜ) nr 3117/94, [2] eriti selle artiklit 20, ning arvestades, et: komisjoni määrusega (EMÜ) nr 1274/91, [3] muudetud määrusega (EÜ) nr 3239/94, [4] nähakse ette kõnealuste turustusnormide rakendamiseks vajalikud sätted; määruse (EMÜ) nr 1907/90 viimase muudatuse arvessevõtmiseks tuleb muuta sätteid, milles käsitletakse pakendite märgistusi, mis sisaldavad sõnu "ekstra" või "ekstra värske"; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1274/91 artikli 24 lõiked 1 ja 2 asendatakse järgmisega: "1. Määruse (EMÜ) nr 1907/90 artiklis 12 osutatud lint või etikett tuleb trükkida või kinnitada nii, et see ei varjaks pakendile märgitud teavet. Sõna "ekstra" trükitakse lindile või etiketile kursiivkirjas vähemalt 1 cm kõrguste tähtedega, selle järele trükitakse sõna "kuni" ja artikli 14 lõike 1 teises lõigus osutatud kaks numbrikombinatsiooni, millega märgitakse seitsmendat päeva pärast pakendamist või üheksandat päeva pärast munemist. Kui pakendile on märgitud pakendamiskuupäev, võib eespool osutatud märgistuse asendada järgmise märgistusega: "ekstra kuni seitsmenda päevani pärast pakendamist". Kui pakendile on märgitud munemiskuupäev, võib eespool osutatud märgistuse asendada järgmise märgistusega: "ekstra kuni üheksanda päevani pärast munemist". Sõnale "ekstra" võib järgneda sõna "värske". 2. Kui lõikes 1 osutatud linti või etiketti ei ole võimalik pakendilt eemaldada, tuleb pakend eemaldada müügipinnalt hiljemalt seitsmendal päeval pärast pakendamist või üheksandal päeval pärast munemist ning munad tuleb ümber pakkida." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 6. aprill 1995 Komisjoni nimel komisjoni liige Franz Fischler [1] EÜT L 173, 6.7.1990, lk 5. [2] EÜT L 330, 21.12.1994, lk 4. [3] EÜT L 121, 16.5.1991, lk 11. [4] EÜT L 338, 28.12.1994, lk 48. --------------------------------------------------
Euroopa Liidu Teataja L 163 , 14/07/1995 Lk 0004 - 0004



Komisjoni määrus (EÜ) nr 1712/95, 13. juuli 1995, millega muudetakse määrust (EMÜ) nr 1014/90, millega kehtestatakse piiritusjookide määratlemise, kirjeldamise ja esitlemise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. mai 1989. aasta määrust (EMÜ) nr 1576/89, millega kehtestatakse piiritusjookide määratlemise, kirjeldamise ja esitlemise üldeeskirjad, [1] viimati muudetud määrusega (EÜ) nr 3378/94, [2] eriti selle artikli 6 lõiget 3, ning arvestades, et: 11. mail 1991. aastal jõustunud komisjoni määrusega (EMÜ) nr 1180/91 [3] lisati artikkel 7a komisjoni määrusesse (EMÜ) nr 1014/90, [4] viimati muudetud määrusega (EÜ) nr 2675/94, [5] millega nähakse ette, et määruse (EMÜ) nr 1180/81 lisas nimetatud toodete müüginimetustele lisatakse täiendavad nimetused; tehnilise vea tõttu viidatakse kõnealuse lisa saksakeelses versioonis mõiste "Vruchtenjenever" määratluses lõhna- ja maitseaine "Jenever" asemel lõhna- ja maitseainele "Wacholder" ning seega ei ole kõnealune versioon kooskõlas määruse (EMÜ) nr 1576/89 artikli 15 kohaselt esitatud eelnõuga; käesolevas määruses ettenähtud meetmed on kooskõlas piiritusjookide rakenduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1014/90 saksakeelse lisa punktis 1 asendatakse sõna "Wacholder" sõnaga "Jenever". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. juuli 1995 Komisjoni nimel komisjoni liige Franz Fischler [1] EÜT L 160, 12.6.1989, lk 1. [2] EÜT L 366, 31.12.1994, lk 1. [3] EÜT L 115, 8.5.1991, lk 5. [4] EÜT L 105, 25.4.1990, lk 9. [5] EÜT L 285, 4.11.1994, lk 5. --------------------------------------------------
Euroopa Liidu Teataja L 244 , 12/10/1995 Lk 0060 - 0060



Komisjoni määrus (EÜ) nr 2390/95, 11. oktoober 1995, millega muudetakse määrust (EMÜ) nr 1538/91, millega kehtestatakse määruse (EMÜ) nr 1906/90 (teatavate kodulinnuliha turustusnormide kohta) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 1906/90 teatavate kodulinnuliha turustusnormide kohta, [1] viimati muudetud määrusega (EÜ) nr 3204/93, [2] eriti selle artikleid 7 ja 9, ning arvestades, et: komisjoni määruses (EMÜ) nr 1538/91 [3] (viimati muudetud määrusega (EÜ) nr 3239/94 [4]) sätestatakse kodulinnulihasektori turustusnormide üksikasjalikud rakenduseeskirjad; kogemusi silmas pidades tuleks muuta teatavaid rasvamaksa ja rümpade esitusviisiga seotud määratlusi; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 1538/91 muudetakse järgmiselt. 1. Artikli 1 punkti 3 kolmanda lõigu esimene taane asendatakse järgmisega: "— pardimaksa netomass vähemalt 300 g." 2. Artikli 2 lõike 1 teine ja kolmas taane asendatakse järgmisega: "— koos rupsiga, — ilma rupsita. Võib lisada sõnad "siseelunditest puhastatud"." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. oktoober 1995 Komisjoni nimel komisjoni liige Franz Fischler [1] EÜT L 173, 6.7.1990, lk 1. [2] EÜT L 289, 24.11.1993, lk 3. [3] EÜT L 143, 7.6.1991, lk 11. [4] EÜT L 338, 28.12.1994, lk 48. --------------------------------------------------